Jinnaru 2009

**[[1 di jinnaru|Primu di jinnaru]], jovidìa**
* Roma:  Lu Prisidenti dâ Ripùbbrica taliana, Giorgiu Napulitanu, parra ô pòpulu talianu cû sò missaggiu nurmali di fini annu, dâ sò risidenza dû  Quirinali. 
*Bratislava: La Slovacchia trasi ntâ zona euru.
----
**[[5 di jinnaru]], lunidìa**
*Gaza: L'esercitu israilianu trasìu ntô tirritoriu palistinisi. Li bummiati cuntinuanu, e puru na para di scoli gistiti di l'ONU foru bummiati. Lu nùmmuru di morti acchianau a chiossai di 500.
----
**[[12 di jinnaru]], lunidìa** 
* Ginevra: (Ansa) Lu Cunsigghiu dî diritti umani di l'Onu appruva na risuluzzioni ca cunnanna cu forza l'uffinsiva militaru di Israeli a Gaza, ma ntantu la mattanza cuntinua.

*([[Apprufunnimenti dê nutizzi dâ pàggina principali/2009#Gaza è na càmmira dâ morti|Apprufunnimentu]])*

----
**[[14 di jinnaru]], mercuridìa**
* Nàpuli: lu capu dâ cosca dî casalisi fu arristatu. L'autru jornu avìa rinisciutu a scapparasilla, pigghiannu na gallirìa dî fugnaturi. Setola, accussì si chiama lu camurrista arristatu, era  unu dî 30 òmini cchiù ricircati. 
----
**[[16 di jinnaru]], venniridìa**
*New York: Nu aèriu partutu dâ metropuli miricana, appi a attirrari ntô ciumi Hudson a causa pari di nu mpattu cu ucedda survaggi. Tutti li 155 pirsuni a bordu si pôttiru sarvari grazzî â maistrìa dû pilota.

----
**[[19 di jinnaru]], lunidìa**
* Vittoria (RG): Pi l**"Inauguration and Martin Luther King jr. Day"'' ca si tinni aoggi a [[Washington D.C.]], a la viggìlia dâ trasuta di [[Barack Obama]] â [[Casa Janca]], nu [[picciottu]] jazzista sicilianu, [[Franciscu Cafiso]], sunàu pô novu prisidenti [[USA|miricanu]] nzemi  a la ''Jazz at Lincoln Center Orchestra di Wynton Marsalis''.
[[Mmàggini:Napolitano messaggio 2008.jpg|right|100px|Lu Prisidenti duranti lu sò missaggiu di fini annu]]

*[[Gaza]]: Li surdati d'[[Israeli]] làssanu la [[Striscia di Gaza]] (intra dumani si nn'avìssiru a gh'iri cumpritamenti); ê spaddi si làssanu chiossai di 1.300 morti (400 di ss'ammazzati su' [[picciriddu|picciriddi]]) e 5.000 firiti. Li dui parti ca si fìciru la guerra dìciunu, ognidunu d'iddi, ca vinceru: cui ni chianci li cunsiquenzi è pirò la pupulazzioni, na massa di puvireddi ca vulìssiru campari macari iddi, comu è disidèriu di ogni [[Cristianu (pirsuna)|cristianu]], cu tranquillitati e dignitati.
----
**27 di jinnaru, martidìa**
* [[w:scn:USA|Mèrica]]: [[w:scn:Barack Obama|Barack Obama]] scigghìu la [[w:scn:Tilivisioni|tilivisioni]] àrabba Al-Arabiya pri mannàricci a diri ê [[w:scn:Mussurmanu|mussurmani]] ca "li miricani non sunnu  li nimichi d'iddi"; dissi macari ca iddu stissu criscìu ntî l'[[w:scn:Indunesia|Indunesia]], nu paisi fattu cchiossai di mussurmani; appoi  cci aripitìu di mpignàrisi pri ggh'iri quantu prima nta na capitali di nu granni paisi mussurmanu. Nta tutta la ntirvista tilivisiva, Obama desi a capiri ca voli ripigghiari a parrari, ca voli abbissari quantu vinni spasciatu nta ott'anni d'amministrazzioni [[w:scn:George W. Bush|Bush]].
* [[Lampidusa]]: Lu Cunsigghiu cumunali di Lampidusa appruvau cû votu di tutti, senza nudda ccizzioni,  la muzzioni unni addumanna ô prisidenti dû Cunsigghiu [[Silviu Berlusconi]] lu licenziamentu dû ministru di lu nternu [[Robertu Maroni]]. Na muzzioni appruvata cu l'appràusu ginirali nta na cunvucazzioni straurdinària dû Cunsigghiu cumunali fatta fora a l'apertu, ntâ chiazza dû Municìpiu.<div>
''([[Apprufunnimenti dê nutizzi dâ pàggina principali/2009#Lampidusa: nu càrciri ntô menzu dû Miditirràniu|Apprufunnimentu]])''

* [[w:scn:Milanu|Milanu]]: Murìu a sta sira, ntâ sò casa di Milanu, [[w:scn:Minu Reitanu|Minu Reitanu]], c'avìa ancora 64 anni. Lu cantanti, d'urìggini calabbrisi di [[w:scn:Sciumara 'i Muru (RC)|Sciumara 'i Muru]], era malatu di quarchi tempu.

----
**29 di jinnaru, jovidìa'''
*Melbourne: Roger Federer, battennu Andy Roddick pi 6-2, 7-5, 7-5 si qualificau pâ finali di l'Australian Open di tennis
*Calàbbria: Pô malu tempu e pi tutta l'acqua di celu c'hà cascatu ntâ Calàbbria, ammeri è quattru di sta notti, nu pezzu dâ muntagna ca c'è supra a Trupea sciddicau nzinu ô mari. Pi furtuna non ci foru morti, ma quarchi 60 chilòmitri di l'autustrata foru chiuruti ê màchini. N'àutra frana, succiduta duminicadìa passata, sempri ntâ Calàbbria, agghiri ô svìnculu di l'autustrata Roglianu-Grimàudu, fici dui morti e tri firiti.
----

## Viditi puru
* Dicèmmiru 2008
* Frivaru 2009
* 2009

Catigurìa:Jinnaru
Catigurìa:Nutizzî
Catigurìa:2009
Catigurìa:Abbinimenti